Ανακοίνωση προς τους πρωτοετείς φοιτητές/τριες του Τμήματος Γεωπονίας για το χειμερινό εξάμηνο Ακαδημαϊκού Έτους 2020-21

Αρχικά να σας καλωσορίσουμε στο Τμήμα μας, αλλά αυτά θα τα πούμε και αργότερα από κοντά

Αντιλαμβάνεστε τις δυσκολίες εκκίνησης της εκπαιδευτικής διαδικασίας, ιδιαίτερα για το 1ο εξάμηνο σπουδών, λόγω των ιδιαίτερων υγειονομικών συνθηκών.

Αντιλαμβανόμαστε και εμείς την αγωνία σας και τις δυσκολίες σας

Ψυχραιμία, υπομονή και μην ανησυχείτε, όλα θα πάνε καλά

Λοιπόν:

Θα πρέπει να έχετε ολοκληρώσει τη διαδικασία εγγραφής σας, όσοι/ες δεν το έχετε κάνει κάντε το το συντομότερο. Η διαδικασία υπάρχει σε σχετική ανακοίνωση (<https://www.uop.gr/ekpaideusi/sxoles-tmimata/item/18-tmima-geoponias>)

Δεν χρειάζεται να κάνετε δήλωση μαθημάτων, ως πρωτοετείς χρεώνεστε αυτόματα όλα τα μαθήματα του 1ου εξαμήνου, σύμφωνα με το Πρόγραμμα Σπουδών και το Ωρολόγιο Πρόγραμμα του Τμήματος (Ωρολόγιο πρόγραμμα στην παραπάνω ίδια διεύθυνση)

Για όσους/ες έχει ολοκληρωθεί η εγγραφή τους από τη Γραμματεία στο μητρώο φοιτητών/τριών του Τμήματος θα υπάρχει η δυνατότητα ενεργοποίησης των Ιδρυματικών Λογαριασμών τους (έκδοση Ιδρυματικού Κωδικού), μέσα από μια διαδικασία που θα σας ανακοινωθεί σύντομα.

Η επίσημη έναρξη των μαθημάτων είναι η 12.10.20, αλλά οι πρώτες δύο εβδομάδες θα είναι περίοδος προσαρμογής, γνωριμίας με τους διδάσκοντες και κατανομής σε Τμήματα (Θεωρίας και Εργαστηριακών Ασκήσεων). Για το σκοπό αυτό θα πρέπει να εγγραφείτε στην πλατφόρμα e-class σύμφωνα με τις οδηγίες στο τέλος της ανακοίνωσης, προκειμένου να αποκτήσετε δίαυλο επικοινωνίας με τα μαθήματα και τους διδάσκοντες:

Στη συνέχεια τα μαθήματα θα ξεκινήσουν σύμφωνα με το Πρωτόκολλο που εγκρίθηκε από τη Συνέλευση του Τμήματος, το οποίο θα ανακοινωθεί σύντομα και ανάλογα την εξέλιξη της υγειονομικής κρίσης.

 Καλή ακαδημαϊκή χρονιά

**Ακολουθεί Διαδικασία εισαγωγής στην πλατφόρμα e-class:**

1. Εισαγωγή στην Πλατφόρμα E-Class:

<https://docs.openeclass.org/el/3.6/student/introduction>

1. Εγγραφή Αίτηση νέου Λογαριασμού:

<http://vclass.uop.gr/modules/auth/formuser.php?p=1>

ΟΔΗΓΙΕΣ:

1. Δημιουργία Λογαριασμού Εκπαιδευόμενου:

<https://docs.openeclass.org/el/3.6/student/registration/create_account>

1. Σύνδεση χρήστη/Αποσύνδεση:

<https://docs.openeclass.org/el/3.6/student/registration/user_connection>

1. Ανάκτηση ή Αλλαγή Συνθηματικού:

<https://docs.openeclass.org/el/3.6/student/registration/password_recover>

1. Εγγραφή σε Μάθημα:

<https://docs.openeclass.org/el/3.6/register_course>

1. Χαρτοφυλάκιο Χρήστη:

<https://docs.openeclass.org/el/3.6/personal_portfolio>

1. Γνωριμία με το Ηλεκτρονικό Μάθημα:

<https://docs.openeclass.org/el/3.6/ecourse>